作者：黄裳
词牌/韵律：瑶池月・瑶台月

paragraphs: 微尘濯尽，栖真处、群山排在云汉。
青盘翠跃，掩映平林寒涧。
流水急、数片桃花逝，自有留春仙馆。
秦渔问，前朝换。
卢郎待，今生满。
谁伴。
元翁笑语，相从未晚。
更安得、世味堪玩。
道未立、身尤是幻。
浮生一梭过，梦回人散。
卧松庵、当会灵源，现万象、无中须看。
乾坤鼎，阴阳炭。
琼枝秀，金圆烂。
何患。
朝元事往，孤云难管。